kreatiewe kleuter: June 2017
Hope lekker speel en maak idees en aktiwiteite om jou kleuter se kreatiwiteit aan te wakker en te ontwikkel!
Meer oor Kreatiewe Kleuter
Maandag 26 Junie 2017
Rommel Uitdaging #3: Albaster wurm!
As deel van ons rommel uitdaging, het ons almal gevra om ons te help rommel bymekaar maak. Die uiteinde was 'n hele hoop toiletrolletjies! Dit was net genoeg om 'n albaster wurm te bou.
'n Albaster wurm ontwikkel alles van probleem oplossingsvaardighede, logiese denke, oorsaak en gevolg tot kreatiewe denke. Ouer kleuters, voorskolers en skoolbeginners sal hope pret he (en frustrasie sal ook kop uitsteek), terwyl hulle leer en weer probeer. Kinders kan elkeen sy eie pak of hulle kan saam-saam 'n wurm aanpak. (En in die proses leer van spanwerk, idees, eksperimentering en die belangrikheid van deel...)
Vir peuters en jonger kleuters sal Mamma of Pappa moet hand bysit om die wurm aan mekaar te sit, terwyl hulle dit sal geniet om die albaster af te rol. (Ek moet erken, hierdie Mamma het net so lekker saam gebou!)
Hoop julle geniet hierdie aktiwiteit net so baie soos ons - dit is veral lekker vir vakansie dae wat koud en/of nat is!
Geniet kreatief wees met jou kleuter!
-volg ons op fb of via ons elektroniese nuusbrief-
Posted by MammaMi at 23:21 Geen opmerkings nie:
Vrydag 16 Junie 2017
Ons het dit so geniet om hierdie stresbal vir Vadersdag te maak, dat dit einlik 'n kinderdag aktiwiteit moet wees!
Die basiese bestandele is water, 'n ballon en mielieblom, en as jy nou nog nie die wonderlike eienskappe van oobleck ontdek het nie, moenie langer op jou laat wat nie. Oobleck is 'n nie-newtoniaanse (verskoon indien my vertaling gebrekkig is) vloeistof wat die eienskappe van 'n vaste stof het wanneer dit onder druk geplaas word. Jy kan dus hard met jou vingers op die vloeistof kap en dit sal so hard soos die tafel wees, maar wanneer jy jou vingers daarin laat afsak, reageer dit nes 'n vloeistof. Ons het vier jaar gelede 'n inskrywing daaroor gehad as jy wil gaan loer.
Die stresbal is belaglik maklik om te maak, maar dit mors vreeslik! Oobleck fasineer kinders en mors is altyd lekker!
Geniet kreatief wees saam met jou kleuter en gelukkige Vadersdag aan al die hardwerkende (soms stresvolle) pappas!